Diari Oficial de la Generalitat Valenciana


Sumari del DOGV 3780, del 27-06-2000 (2000/4962)

ORDRE de 25 de maig de 2000, de la Conselleria de Justícia i Administracions Públiques, per la qual es revoca l'exempció de l'obligació de mantindre el lloc de Secretaria de la Mancomunitat Camp de Túria.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4962


Data del document
:   25-05-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * El Camp de Túria
    * professió administrativa
    * administració local
    * associació de municipis

ORDRE de 25 de maig de 2000 de la Conselleria de Justícia i Administracions Públiques, per la qual es revoca l'exempció de l'obligació de mantindre el lloc de Secretaria de la Mancomunitat Camp de Túria. [2000/A4962]
  
Per l'Ordre de 22 de juliol de 1997, de la Conselleria de Presidència, publicada en el Diari Oficial de la Generalitat Valenciana número 3.082, de data 19 de setembre de 1997, es va aprovar l'exempció de l'obligació de mantindre el lloc de Secretaria de la Mancomunitat Camp de Túria, i que les funcions reservades al dit lloc s'exerciren mitjançant el sistema d'acumulació a una altra secretaria.
  
El Ple de la Mancomunitat Camp de Túria, en la sessió celebrada el dia 8 de febrer de 2000, acordà sol·licitar de la Conselleria de Justícia i Administracions Públiques que s'instruïsca el corresponent expedient de revocació de l'exempció de l'obligació de mantindre el lloc de secretaria, atés l'increment de la gestió administrativa i comptable existent en la mancomunitat.
  
La Mancomunitat Camp de Túria té classificat el lloc de secretaria en classe tercera.
  
La Diputació Provincial de València ha emés informe favorable a la revocació de l'exempció sol·licitada mitjançant un acord adoptat en sessió de data 18 d'abril de 2000.
  
L'expedient ha sigut tramitat conforme a les prescripcions legals.
  
En ús de les competències atribuïdes en l'article 2.2 del Decret 159/1997, de 29 d'abril, del Govern Valencià, pel qual s'aprova el reglament regulador de competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Revocar l'exempció de l'obligació de mantindre el lloc de Secretaria de la Mancomunitat Camp de Túria.
  
El dit lloc està classificat en classe tercera, i està reservada la seua provisió a funcionaris d'administració local amb habilitació de caràcter nacional, de la subescala de secretaria intervenció.
  
Contra aquesta resolució que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé un recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 25 de maig de 2000
  
El conseller de Justícia i Administracions Públiques,
  
CARLOS GONZÁLEZ CEPEDA